## Odluka o visini naknada za ceste što se plaćaju na cestovna motorna vozila s pogonom na plin

### NN 5/1991 (11.2.1991.), Odluka o visini naknada za ceste što se plaćaju na cestovna motorna vozila s pogonom na plin

# PODUZEĆE "HRVATSKE CESTE"

Na temelju članka 43. stava 3. Zakona o javnim cestama ("Narodne
novine", br. 42/90) i članka 22. stava 1. Statuta Poduzeća "Hrvatske
ceste" - poduzeće za održavanje, zaštitu, rekonstrukciju i izgradnju
cesta u Hrvatskoj (u daljnjem tekstu: "Hrvatske ceste" Zagreb),
Upravni odbor "Hrvatske ceste" Zagreb, na 7. sjednici održanoj
17. siječnja 1991. godine donio je

## ODLUKU

### o visini naknada za ceste što se plaćaju na cestovna motorna vozila s pogonom na plin

Članak 1.

Ovom odlukom utvrđuje se na teritoriju Republike Hrvatske visina naknada
za ceste što se plaćaju na cestovna motorna vozila s pogonom na plin (propan,
butan i sl.).

Članak 2.

Godišnja naknada za ceste što se plaća za cestovna motorna vozila s
pogonom na plin (propan, butan i sl.) iznosi 1.500,00 dinara po vozilu.
Korisnici vozila koja imaju ugrađen pogon na plin plaćaju, uz godišnju
naknadu iz stavka 1. ovoga članka ove odluke, prilikom registracije i produženja
registracije vozila i godišnju naknadu prema radnom obujmu motora:

- do, uključivo, 900 cm' 370,00 dinara

- preko 900 cm' do, uključivo,1350 cm' 735,00 dinara

- preko 1350 cm' do, uključivo,1800 cm' 995,00 dinara

- preko 1800 cm' do, uključivo, 2000 cm' 1.500,00 dinara

- preko 2000 cm' do, uključivo, 2500 cm' 1.995,00 dinara

- preko 2500 cm' do, uključivo, 3150 cm' 2.975,00 dinara

- preko 3150 cm' 3.970,00 dinara.

Članak 3.

Imaoci cestovnog vozila plaćaju godišnju naknadu iz članka 2. ove odluke
prije podnošenja zahtjeva za registraciju, odnosno za produženje valjanosti
registracije vozila, i to za l2 mjeseci - obuhvaćajući mjesec u kojem je
vozilo registrirano, odnosno kada je produžena valjanost registracije Ako
za vozilo nije produžena registracija u propisanom roku (12 mjeseci), a
vozilo nije odjavljeno, imalac vozila je dužan prije produženja registracije
platiti zaostalu naknadu za ceste od dana isteka prethodne registracije
i to u iznosu utvrđenom u čIanku 2. ove odluke, razmjerno broju dana od
isteka prethodne registracije.

Članak 4.

Ako cestovno motorno ili priključno vozilo bude otuđeno tijekom razdoblja
za koje je plaćena godišnja naknada, novi imalac vozila nije dužan platiti
naknadu za to razdoblje, ako je prijašnji imalac vozila platio naknadu
prema članku 2. iz ove odluke. Imaoci cestovnog motornog ili priključnog
vozila, čije je vozilo odjavljeno, imaju pravo na povrat dijela godišnje
naknade iz članka 2. ove odluke, razmjerno razdoblju u kojem se vozilo
prestalo koristiti, računajući od dana odjave vozila.

Članak 5.

Godišnje naknade iz članka 2. ove odluke plaća imalac motornog i priključnog
vozila u korist Poduzeća "Hrvatske ceste" Zagreb.

Članak 6.

Za provođenje i tumačenje ove odluke nadležan je Upravni odbor Poduzeća
"Hrvatske ceste"Zagreb.

Članak 7.

Na dan stupanja na snagu ove odluke prestaje važiti Odluka o visini
godišnje naknade za upotrebu cesta što se plaćaju za cestovna motorna i
priključna vozila i motorna vozila s pogonorn na plin ("Narodne novine",
br. 55/85, 55/86, 4/88, 23/88, 38/88, 54/88, 21 !89, 44/89, 55/89, 28/90.
i 38/90) u dijelu što se odnosi na naknadu za ceste što se plaća na cestovna
motorna vozila s pogonom na plin (butan, propan i sl. )

Članak 8.

Ova odluka stupa na snagu slijedećega dana nakon objave u "Narodnim
novinama".

Broj : 07-04-344/91.

Zagreb, 17. siječnja 1991.

Predsjednik Upravnog odbora "Hrvatske ceste" Zagreb

**prof. dr. Dražen Topolnik, dipl. ing., v. r.**

Odluka, NN 5/1991-138